SNNP บวก 2% ลุ้นกำไร Q4 แตะ 152 ล้านบาท รับยอดขายพุ่ง โบรกชูเป้า 25 บ.
SNNP บวก 2% โบรกชี้กำไรไตรมาส 4/65 แตะ 152 ล้านบาท รับยอดขายพุ่ง ได้ประโยชน์จากการกลับมาของนักท่องเที่ยวจีน โบรกแนะนำ “ซื้อ” ราคาเป้าหมาย 25 บาท 
SNNP บวก 2% โบรกชี้กำไรไตรมาส 4/65 แตะ 152 ล้านบาท รับยอดขายพุ่ง ได้ประโยชน์จากการกลับมาของนักท่องเที่ยวจีน โบรกแนะนำ “ซื้อ” ราคาเป้าหมาย 25 บาท
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 11:16 น. อยู่ที่ระดับ 20.40 บาท บวก 0.40 บาท หรือ 2.00% สูงสุดที่ระดับ 20.50 บาท ต่ำสุดที่ระดับ 20.10 บาท ด้วยมูลค่าการซื้อขาย 59.19 ล้านบาท

บล.โนมูระ พัฒนสิน ระบุในบทวิเคราะห์วันนี้ (6 ม.ค.66) มองแนวโน้มผลประกอบการของ SNNP โดยคาดปีนี้โตสูงถึง 48% จากงวดเดียวกันของปีก่อน และมีมุมมองบวกต่อกำไรไตรมาส 4/2565 ที่ 152 ล้านบาท เพิ่มขึ้น 131% จากงวดเดียวกันของปีก่อน, เพิ่มขึ้น 23% จากไตรมาสก่อนหน้า โตได้ดีทั้งจากงวดเดียวกันของปีก่อน และไตรมาสก่อนหน้า จากยอดขายทำนิวไฮอีกครั้ง ประกอบกับ GPM ที่ดีขึ้นด้วย โดย Outlook ทั้งยอดขายและ GPM ดูดีต่อเนื่อง และมีการปรับประมาณการกำไรปี 2566-2567 ขึ้นเฉลี่ย 17% หลักๆ จากการกลับมาของนักท่องเที่ยวจีน และรายได้จาก CLMV ที่มีแนวโน้มดีกว่าที่คาดไว้เดิม
ทั้งนี้ ได้ประโยชน์จากการกลับมาของนักท่องเที่ยวจีน คาดจะมีรายได้ในส่วนนี้เข้ามา 200-300 ล้านบาท นอกจากนี้ในส่วนของประเทศเวียดนามที่กำลังเป็นดาวเด่น จะมีการรับรู้รายได้เฟส 1 เต็มปีในปีนี้ และยังมีเฟส 2 ที่เป็นการผลิตเบนโตะแล้วเสร็จในไตรมาส 2/2566 และ Jele เป็นเฟสที่ 3 คาดแล้วเสร็จต้นไตรมาส 4/2566 โดยยังคงแนะนำซื้อราคาเป้าหมาย 25 บาท